jkorsvik/nowiki_second_scrape_merged huggingface dataset:
John Cady

John Deere Cady (født 26. januar 1886, død 12. november 1933) var en amerikansk golfspiller som deltok i de olympiske lekene i St. Louis i 1904.
Cady vant en olympisk sølvmedalje i golf under OL 1904 i St. Louis. Han var med på det amerikanske laget Trans Mississippi Golf Association som kom på andreplass i lagkonkurransen i golf bak Western Golf Association. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.


== OL-medaljer ==
1904  St. Louis -  Sølv i golf, lagkonkurranse USA 


== Eksterne lenker ==
(en) John Cady – Olympics.com 
(en) John Cady – Olympic.org 
(en) John Cady – Olympedia 
(en) John Cady – Sports-Reference (OL-resultater – arkivert) 
(en) John Cady – databaseOlympics.com (arkivert)
Leonidene

Leonidene er en meteorsverm som hvert år i november treffer Jorda. Dette skjer rundt 17. november og skyldes at Jorda krysser restene av halen til kometen Tempel-Tuttle. Meteorsvermen sees ved at små biter fra komethalen treffer Jordas atmosfære med en hastighet av ca. 250 000 km/t og brenner opp.
Navnet kommer fra at en før mente at meteorsvermen kom fra stjernebildet Løven, som heter Leo på latin. Leonidene blir beskrevet i historiske kilder så tidlig som i 802 da kinesiske astronomer beskrev det hele som et regn av stjerner og egypterne gav året navnet stjernenes år.
Normalt treffer mellom 15 og 20 partikler jordatmosfæren hver time. I enkelte år øker dette antallet til mellom 5000 og 150 000 partikler, noe som øker lysintensiteten. Dette skjer omtrent hvert 33. år, og skjedde sist i 1966 og i 1999. Også i 2001 traff tette støvbånd jorden.


== Referanser ==


== Eksterne lenker ==
(en) Leonids – kategori av bilder, video eller lyd på Commons 
Leonidene kommer igjen – forskning.no, 2002
Kraftig meteorregn ventes – siste sjanse på 100 år – astro.uio.no, 2002
Albert Lambert

Albert Bond Lambert (født 6. desember 1875, død 12. november 1946) var en amerikansk golfspiller som deltok i de olympiske lekene i St. Louis i 1904.
Lambert vant en olympisk sølvmedalje i golf under OL 1904 i St. Louis. Han var med på det amerikanske laget Trans Mississippi Golf Association som kom på andreplass i lagkonkurransen i golf bak Western Golf Association. Det var kun tre lag, alle amerikanske,  med ti mann på hver, som deltok i lagkonkurransen i golf som ble spilt 17. september 1904.


== OL-medaljer ==
1904  St. Louis -  Sølv i golf, lagkonkurranse USA 


== Referanser ==


== Eksterne lenker ==
(en) Albert Lambert – Olympedia 
(en) Albert Lambert – Sports-Reference (OL-resultater – arkivert)
Burt McKinnie

Burt Plumb McKinnie (født 17. januar 1879, død 22. november 1946) var en amerikansk golfspiller som deltok i de olympiske lekene i St. Louis i 1904.
McKinnie vant en olympisk sølvmedalje i golf under OL 1904 i St. Louis. Han var med på det amerikanske laget Trans Mississippi Golf Association som kom på andreplass i lagkonkurransen i golf bak Western Golf Association. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.
I den individuelle golfturneringen kom han på tredjeplass etter å ha tapt semifinalen til Chandler Egan


== OL-medaljer ==
1904  St. Louis -  Sølv i golf, lagkonkurranse USA 
1904  St. Louis -  Bronse i golf USA 


== Eksterne lenker ==
(en) Burt McKinnie – Olympedia 
(en) Burt McKinnie – Sports-Reference (OL-resultater – arkivert) 
(en) Burt McKinnie – databaseOlympics.com (arkivert)
Steniridia

Steniridia er en slekt av billene i delgruppen (underfamilien) jordløpere (Carabinae) i familiegruppen løpebiller. Ingen arter er registret fra Norge. 
Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Dekkvingene har en oppsvulmet og rund form, de mangler lengdestrimler, men har et uregelmessig kornet mønster.  Hodet er langstrakt framover. Palpenes endeledd er hos hannene tydelig økseformet.
Biller tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Systematisk inndeling ==
Systematikken følger Carabidae of the World

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie jordløpere Latreille, 1802 Carabinae Latreille, 1802
stammen Cychrini Laporte, 1834
slekten Steniridia Casey, 1924
Steniridia aeneicollis Beutenmuller, 1903
Steniridia andrewsii Harris, 1839
Steniridia guyoti LeConte, 1866
Steniridia lodingi Valentine, 1935
Steniridia ridingsii (Bland, 1863)
Steniridia tricarinata (Casey, 1914)
Steniridia valentinei Barr,
Steniridia violaceus LeConte, 1863


== Referanser ==


== Eksterne lenker ==
(en) Steniridia i Global Biodiversity Information Facility 
Steniridia – Database Carabidae of the World – engelskspråklig
Scaphinotus andrewsii - Image Gallery Carabidae of the World
Scaphinotus guioti - Image Gallery Carabidae of the World
Scaphinotus tricarinata - Image Gallery Carabidae of the World
Scaphinotus valentinei - Image Gallery Carabidae of the World
Norsk entomologisk forening
William Stickney

William Arthur Stickney (født 25. mai 1879, død 12. september 1944) var en amerikansk golfspiller som deltok i de olympiske lekene i St. Louis i 1904.
Stickney vant en olympisk sølvmedalje i golf i OL 1904 i St. Louis. Han var med på det amerikanske laget Trans Mississippi Golf Association som kom på andreplass i lagkonkurransen i golf bak Western Golf Association. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.


== OL-medaljer ==
1904  St. Louis -  Sølv i golf, lagkonkurranse USA 


== Eksterne lenker ==
(en) William Stickney – Olympedia 
(en) William Stickney – Sports-Reference (OL-resultater – arkivert) 
(en) William Stickney – databaseOlympics.com (arkivert)
Stuart Stickney

Stuart Grosvenor Stickney (født 9. mars 1877, død 24. september 1932) var en amerikansk golfspiller som deltok i de olympiske lekene i St. Louis i 1904.
Stickney vant en olympisk sølvmedalje i golf under OL 1904 i St. Louis. Han var med på det amerikanske laget Trans Mississippi Golf Association som kom på andreplass i lagkonkurransen bak Western Golf Association. Det var kun tre lag, alle amerikanske med ti mann på hver, som deltok i lagkonkurransen som ble spilt 17. september 1904.


== OL-medaljer ==
1904  St. Louis -  Sølv i golf, lagkonkurranse USA 


== Eksterne lenker ==
(en) Stuart Stickney – Olympedia 
(en) Stuart Stickney – Sports-Reference (OL-resultater – arkivert) 
(en) Stuart Stickney – databaseOlympics.com (arkivert)
Norafjorden

Norafjorden er en fjordarm på nordsida av Sognefjorden i Sogndal kommune i Sogn og Fjordane. Fjorden strekker seg nordover til Sogndal, men blir oftest kalt Sogndalsfjorden innenfor Nornessundet ved Nornes. Den totale lengden på fjorden inn til botn av Barsnesfjorden er 21 kilometer. Fjorden har innløp mellom Fiksnes vest for bygda Slinde i nord og Meisurneset i sør. Fjorden går først østover og snur deretter nordover etter Nornessundet. Sørøst for Slinde ligger bygda Fimreite på sørsida av fjorden.«Nor» kommer av gamalnorsk og har ingenting med himmelretningen nord å gjøre. Ordet betyr «trangt sund», eller «trang passasje» og hentyder på at fjorden smalner kraftig inn i forhold til hovedfjorden, og at det er flere nes og trange passasjer innover fjorden. Navnet betyr med andre ord «den smale fjorden». 
Riksvei 13 går på nordsida av fjorden.


== Referanser ==
Anna Höglund

Anna Höglund (født 14. mai 1958) er en svensk illustratør og forfatter. Hun har skrevet en rekke populære bildebøker, og blant annet tegnet til flere av Ulf Starks bøker. Hun er også dramatiker og tegnefilmskaper.


== Bibliografi ==
Lista viser svenske utgivelser

1982: Sagan om pannkakan
1984: De tre bockarna Bruse
1985: Jätten och ekorren 
1986: Tant Annas kokbok 
1987: Jaguaren  (sammen med Ulf Stark)
1990: Nattresan 
1991: Först var det mörkt 
1992: Resor jag aldrig gjort, av Syborg Stenstump 
1992: Kan du vissla Johanna? (tekst av Ulf Stark)
1993: Syborgs förbannelse 
1995: Mina och Kåge 
1996: Min syster är en ängel  (tekst av Ulf Stark)
1997: Mina går sin väg 
1998: Igelkotten och mullvaden äter middag 
1998: Igelkotten och mullvaden går och handlar 
1999: Igelkotten och mullvaden spelar fotboll 
1999: Mina i Kina 
1999: Igelkotten och mullvaden gör en utflykt 
2001: Damen med de gula kalsongerna 
2001: Igelkotten och Mullvaden huset 
2002: Vad säger klockorna?
2003: Den allra första tiden
2005: Mina och Kåge drar västerut
2007: Den Gud älskar 2007 (skuespill med permiere på Fria Teatern)


== Litterære priser ==
Elsa Beskow-plaketten 1988 for Jaguaren
Deutscher Jugendliteraturpreis 1994 for Kan du vissla Johanna?
Augustpriset 1996 for Min syster är en ängel
Expressens Heffaklump 1997
Emil-prisen 2012


== Referanser ==


== Eksterne lenker ==
(en) Anna Höglund – kategori av bilder, video eller lyd på Commons 
(en) Anna Höglund på Internet Movie Database 
(no) Publikasjoner av Anna Höglund i BIBSYS
(sv) Forlaget om Anna HöglundDigitalkopier i bokhylla.no av norske oversettelser av barnebøker med Anna Höglunds illustrasjoner (utvalg)(no) Anna Höglund: Først var det mørkt (Först var det mörkt, utgitt av Cappelen, 1991)
(no) Ulf Stark: Min søster er en engel illustrert av Anna Höglund (Storebrorsan, utgitt av Gyldendal, 1996)
(no) Ulf Stark: Engelen og den blå hesten illustrert av Anna Höglund (Ängeln och den blåa hästen, utgitt av Gyldendal Tiden, 1997)
(no) Ulf Stark: Lille Asmodeus illustrert av Anna Höglund (Lilla Asmodeus, utgitt av Gyldendal Tiden, 1999)
Høyangsfjorden

Høyangsfjorden er en fjordarm på nordsida av Sognefjorden i Høyanger kommune i Vestland. Fjorden er åtte kilometer lang og strekker seg hovedsakelig i nordøstlig retning inn til Høyanger. Fjorden har innløp mellom Fureneset nedenfor Engelsbøfjellet i øst og Austreimneset ved bygda Austreim.Like øst for Austreim ligger ferjekaia Nordeide som er en del av fergesambandet Ortnevik-Måren-Nordeide med ferge til Måren litt øst for innløpet til Høyangsfjorden og til Ortnevik på sørsida av Sognefjorden. Like ved Nordeide ligger bygda Berge oppover i fjordsida. 
Bortsett fra Høyanger innerst i fjorden er det få bosetninger langs fjorden. Østsida av fjorden er stort sett helt urørt og til tider svært bratt. Gråberget rett sør for Høyanger stiger opp til 849 moh, mens Bugeheii på sørsida av fjorden er 728 moh. På vestsida ligger Langefjellet, med en høyde på 878 moh.
Fylkesvei 55 går langs hele vestsida av fjorden og gjennom de to tunnelene Hovdetunnelen og Kvernhaugtunnelen. Hydro Aluminium Høyanger ligger innerst i fjorden. 


== Referanser ==
Lånefjorden

Lånefjorden er en fjord på nordsida av Sognefjorden i Høyanger kommune (tidligere Balestrand) i Vestland fylke (tidligere Sogn og Fjordane). Den er 3 kilometer lang og går nordøstover til Låne og inngangen til Lånedalen. Fjorden har innløp mellom Kollangsneset og Kongsneset. Bortsett fra Låne innerst i fjorden ligger gården Bolstad like sørvest for Låne. Det går veier på begge sider av fjorden, på østsida går fylkesvei 55.Fjorden er omgitt av høye fjell og spesielt østsida er bratt. Her går fjordsida nesten rett opp til Skinnarnipi på 982 moh. På vestsida ligger fjellet Omnane. Denne sida er ikke like bratt, men høyere med en høyde på 1121 moh.


== Referanser ==
Indrefjorden (Vik)

Indrefjorden er en fjordarm av Arnafjorden på sørsida av Sognefjorden i Vik kommune i Sogn og Fjordane. Fjorden er to kilometer lang og er den vestlige av de to fjordarmene til Arnafjorden. Den østlige fjordarmen heter Framfjorden. Fjorden har innløp mellom bygda Arnafjord i nord og Vabergane i sør.Gårdene Åse, Frettheim og Tenne ligger innerst i fjorden. Fv92 går langs hele fjorden opp til Arnafjord. 


== Referanser ==
Framfjorden

Framfjorden er en fjordarm av Arnafjorden på sørsida av Sognefjorden i Vik kommune i Sogn og Fjordane. Den er 1,5 kilometer lang, og strekker seg sørøstover og inn til Framfjord innerst i fjorden. Fjorden har innløp mellom Bugnaneset i nord og Vabergane i sør. I fjordbotnen munner Dalselvi ut. Vest for Framfjorden går Indrefjorden sørvestover.Fv92 går langs hele fjorden. 


== Referanser ==
UTC−10.00

UTC−10.00 er et belte av tidssoner som ligger ti timer etter standardtiden UTC. I 2012 omfattet UTC−10.00 følgende områder:


== Som standard tid (hele året) ==
 New Zealand
 Cookøyene Fransk Polynesia
Selskapsøyene, inkludert Tahiti
Tuamotu
Australøyene


== Nordlige halvkule – som standard tid (vinter) ==
 USA – Hawaii-Aleutian Time Zone
 Alaska - Aleutene vest for 169°30′V
 Hawaii
Johnston Atoll


== Tidligere bruk ==
Som standard tid hele året

 New Zealand
 Tokelau (Fram til og med 29.12.11, deretter UTC+14)


== Sørlige halvkule - Som sommertid ==
 Samoa (Fram til og med 29.12.11, deretter UTC+14)


== Se også ==
Tid i USA


== Referanser ==
Annie Sprinkle

Ellen F. Steinberg, mest kjent under artistnavnet Annie Sprinkle og Annie M. Sprinkle (født 23. juli 1954 i Philadelphia, Pennsylvania) er en tidligere amerikansk prostituert, pornofilmskuespiller, pornofilmprodusent. Hun forlot bransjen til fordel for kunststudier, og kaller seg nå pornoaktivist og performance-kunstner.
Sprinkle besøkte Oslo i 2002 der hun deltok i NRKs Store Studio og hadde performance på Oslo Kunsthall i Bjørvika. Hun delte også ut The Annie Sprinkle Aphrodite Award for Sexual Service to the Community gitt av henne selv og International Sex Worker Foundation for Art, Culture and Education til ulike sexarbeidere, samt til kjønnsforskerne og -aktivistene Wencke Mühleisen og Dag Øistein Endsjø. Kvinnegruppa Ottar demonstrerte mot henne utenfor Oslo Kunsthall fordi de mente hun «står fram som en slags lykkelig hore».


== Utvalgt filmografi ==
1975 Teenage Covergirl
1975 Wild Pussycats
1976 Bang Bang You Got It!
1979 Jack 'n' Jill
1981 Deep Inside Annie Sprinkle
1982 Night on the Town
1987 Rites of Passion
1987 She Comes in Colors
1992 War Is Menstrual Envy
1995 Blue Vanities 220
1999 Ecstasy In Entropy
2005 Electra Elf: The Beginning Parts One & Two
2005 The Keep
2005 H.C.E.


== Referanser ==


== Eksterne lenker ==
Offisielt nettsted 
(en) Annie Sprinkle – kategori av bilder, video eller lyd på Commons 
(en) Annie Sprinkle – galleri av bilder, video eller lyd på Commons 
(en) Annie Sprinkle på Internet Movie Database 
(no) Annie Sprinkle hos Sceneweb 
(sv) Annie Sprinkle i Svensk Filmdatabas 
(da) Annie Sprinkle på Filmdatabasen 
(en) Annie Sprinkle på AllMovie 
(en) Annie Sprinkle hos The Movie Database 
(en) Annie Sprinkle på Adult Film Database 
(en) Annie Sprinkle på Internet Adult Film Database 
Annie Sprinkle på Twitter 
Annie Sprinkle på Facebook 
Annie Sprinkle på Instagram 
Klassekampen – En historie om porno
Vicente Manansala

Vicente Silva Manansala (født 22. januar 1910 i Macabebe i Pampanga på Filippinene, død 22. august 1981 i Manila) var en kubistisk maler og illustratør.


== Biografi ==
Fra 1926 til 1930 studerte han ved U.P. School of Fine Arts.  I 1949 mottok Manansala et seksmåneders stipend fra UNESCO for å studere ved École de Beaux-Arts i Banff og Montréal i Canada. I 1950 mottok han et nimåneders studiiestipend for École de Beaux-Arts i Paris av den franske regjering. 
Manansalas bilder ble beskrevet som mesterverker som bragte barrio- og bykultur sammen.  Hans «Madonna of the Slums» er et portrett av mor og barn fra landsbygda som ble shantytownbeboere straks de kom til byen. I «Jeepneys» kombinerte Manansala elementer fra provinsens folkelige kultur med byens trengsel. 
Manansala utviklet en transparent kubisme der elementer ofte er lagt over hverandre. Et eksempel på Manansalas transparent and translucent-teknikk er hans komposisjon «Kalabaw» (carabao). 
Vicente Manansala ble nasjonalkunstner innen bildende kunst på Filippinene. Han utøvde sterk innflytelse over andre filippinske nyrealister som Malang, Angelito Antonio, Norma Belleza og Baldemor.  
Blant steder med samlinger med Vicente Manansalas kunst kan nevnes Honolulu Academy of Arts,  Lopez Memorial Museum (Manila), The Philippine Center (New York City) og Singapore Art Museum. 


== Noen kjente verker ==
Madonna of the Slums
Jeepneys
Kalabaw
Muralene Stations of the cross i Church of the Parish of the Holy Sacrifice


== Referanser ==
Drumnadrochit

Drumnadrochit (Skotsk gælisk: Druim na Droichaid) er en landsby (village) i regionen Highland i Skottland. Den ligger ved Loch Ness, ved åpningen av dalen Glenurquhart. Ved folketellingen i 2001 hadde Drumnadrochit 813 innbyggere. I 2006 ble folketallet anslått til 1 020 innbyggere.

Turisme er en viktig næring i landsbyen, og det er tre hoteller der. En av de største attraksjonene er Loch Ness og utflukter for å se etter sjøuhyret «Nessie». Like i nærheten ligger slottsruinen Urquhart Castle som er en av de best besøkte eiendommene eid av Historic Scotland. 


== Referanser ==
Muir of Ord

Muir of Ord (Skotsk gælisk: Am Blàr Dubh) er en landsby (village) i regionen Highland i Skottland. Landsbyen ligger på vestsida av halvøya Black Isle på den skotske nordøstkysten, innerst i Moray Firth. Den ligger ikke langt fra bunnen av fjordarmen Beauly Firth, mellom landsbyene Beauly og Conon Bridge. Den er om lag ti kilometer sør for byen Dingwall og 20 km vest for Inverness.  
Ved folketellingen i 2001 hadde Muir of Ord 1 812 innbyggere. I 2006 ble folketallet estimert til 2 000 innbyggere.Den årlige landsbruksmessen Black Isle Show finner sted i Muir of Ord. Whiskydestilleriet Glen of Ord ligger i landsbyen, og er åpent for publikum for omvisninger.


== Referanser ==


== Eksterne lenker ==
Black Isle Show
Whisky.com Glen Ord Distillery
Adam Hiorth (forretningsmann)

Adam Severin Hiorth (født 16. desember 1816 i Drøbak og oppvokst i Drammen, død 10. desember 1871 i Kristiania) var en norsk forretningsmann, vesentlig innen tekstilbransjen. Hiorth ble 1849 gift med Anne Sofie Sommerfelt (1824–1898), datter av Jørgine Marie Krohn og Søren Christian Sommerfelt. Anne Sofie var niese av Ole Gjerdrum.Hiorth hadde lært spinneriteknikk i England, og i 1845 grunnla han Nydalens Spinderi sammen med foged Ole Gjerdrum, grosserer Hans Gulbranson og ingeniør Oluf N. Roll. Interessentskapet Nydalens Spinderi ble i 1867 aksjeselskap med en kapital på 1,2 millioner kroner og fikk navnet Nydalens Compagnie. 
Hiorth var fabrikkbestyrer i perioden 1845–60 og direksjonsmedlem fra 1845 til sin død. Fra 1860 drev han et maskinrekvisitafirma i eget navn. Han var videre  medeier i Jølsen (senere Bryn) Tændstikfabrik og i Bentse Brug.
Han eide gården Frydenberg på Hasle i Oslo fra ca. 1860. Ei gate her er oppkalt etter ham, Adam Hiorths vei. Sønnen Christian Hiorth lot i 1879 bygge den staselige villaen Fagertun i Nordliveien 4 like ved.  
Hiorth var medlem av Aker formannskap. 


== Referanser ==
Ekelöfprisen

Ekelöfprisen (Svensk tittel: Ekelöfpriset) er en biennal svensk pris som siden 2001 er delt ut av Gunnar Ekelöf-sällskapet. Prisen er på SEK 20 000.


== Mottakere av Ekelöfprisen ==
2016 – Birgitta Lillpers
2013 – Göran Sonnevi
2011 – Magnus William-Olsson
2009 – Gunnar D Hansson
2007 – Katarina Frostenson
2005 – Bengt Emil Johnson
2003 – Eva Runefelt
2001 – Jesper Svenbro


== Eksterne lenker ==
Informasjon om prisen og prisvinnerne på Gunnar Ekelöf-sellskapets nettsider
Oreadeugle

Oreadeuglen (Glaucidium jardinii) er en ugleart som er funnet i søramerikanske land som Bolivia, Colombia, Costa Rica, Ecuador, Panama, Peru og Venezuela.


== Referanser ==


== Eksterne lenker ==
(en) oreadeugle i Encyclopedia of Life 
(en) oreadeugle i Global Biodiversity Information Facility 
(no) oreadeugle hos Artsdatabanken 
(en) oreadeugle hos ITIS 
(en) oreadeugle hos NCBI 
(en) Kategori:Glaucidium jardinii – bilder, video eller lyd på Wikimedia Commons 
Glaucidium jardinii – detaljert informasjon på Wikispecies
Matti (navn)

Matti er finsk form og en kortform av mannsnavnet Matthias, som er en gresk form av hebraiske mattathia, «gave fra Gud».
Matti har finsk navnedag 24. februar.


== Utbredelse ==
Tabellen nedenfor gir en detaljert oversikt over populariteten til mannsnavnet Matti  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Matti Aikio (1872–1929), samisk forfatter
Matti Salminen (f. 1945), finsk operasanger
Matti Yrjänä Joensuu (1948-2011), finsk forfatter
Matti Caspi (f. 1949), israelsk komponist
Matti Vanhanen (f. 1955), finsk journalist og politiker og Finlands statsminister siden 2003
Matti Nykänen (1963-2019), finsk skihopper
Matti Røssland (f. 1966), norsk musiker
Matti Hautamäki (f. 1981), finsk skihopper
Matti Lehikoinen (f. 1984), finsk downhill-syklist


== Referanser ==


== Eksterne lenker ==

(en) Behind the Name: Matti
(en) Think Baby Names: Matti
Melum

Melum (uoffisiell skrivemåte Mælum) er en bydel vest i Skien som grenser mot Nome kommune. Bygda består av fire grender: Stavdal, Dolva, Bergan og Tveitan. 
Bydelen har en egen barneskole: Melum skole. Mælum skytterlag har stor aktivitet i bygda og har en innendørs skytebane beliggende på Marum og utendørsanlegg beliggende på Kloppmyr. I bydelen finnes også Melum kirke fra 1700-tallet.
Gary Hershberger

Gary Hershberger (født 1964) er en amerikansk skuespiller og manusforfatter kjent fra tv-serier som Twin Peaks og Six Feet Under. 
Hershberger filmdebuterte i den relativt ukjente ungdomsfilmen Paradise Motel (1984) og TV-debuterte året etter med en gjesteopptreden i den kjente amerikanske action-serien Knight Rider. Utover 1980-tallet hadde han roller i en rekke mer eller mindre ukjente ungdomsfilmer, inkluderte hovedrollen i komedien Free Ride fra 1986. I 1990 hadde han en sentral rolle i Columbo-episoden Columbo Goes to College. Samme år fikk han rollen som Mike Nelson i den amerikanske tv-serien Twin Peaks. Han gjentok rollen i filmen Twin Peaks: Fire Walk with Me og i tredje sesong av tv-serien i 2017 (en episode). 
Han har etter dette hatt få notable filmroller, men flere oppdrag for TV. På 1990-tallet hadde han tre gjesteopptredener i krimserien Murder, She Wrote og i perioden 2001–2002 hadde han en fast rolle i den kjente serien Six Feet Under. Han har ellers hatt gjesteopptredener i kjente serier som blant annet 21 Jump Street (1988), Coach (1989 & 92), Renegade (1994), Pacific Blue (1999), Chicago Hope (2000), The West Wing (2000), JAG (1998 & 2000) og Grey's Anatomy (2007).
Han har også forsøkt seg bak kamera og var i 2000 manusforfatter på TV-filmen Python, en skrekkomedie regissert av Richard Clabaugh (med blant annet Robert Englund i en av de ledende rollene).


== Privatliv ==
Hershberger har vært gift siden midten av 1990-tallet og har fire barn.I 2000-årene stiftet han organisasjonen Act in Faith, som henvendte seg til kristne skuespillere og manusforfattere.


== Referanser ==


== Eksterne lenker ==
(en) Gary Hershberger på Internet Movie Database 
(sv) Gary Hershberger i Svensk Filmdatabas 
(da) Gary Hershberger på Scope 
(fr) Gary Hershberger på Allociné 
(en) Gary Hershberger på AllMovie 
(en) Gary Hershberger hos The Movie Database
Finn Drangsholt

Finn Drangsholt (født 26. desember 1953 i Trondheim) var professor i energi og miljø fram til 2012.
Han ble sivilingeniør i VVS-teknikk, damp og forbrenningsteknikk ved NTH i 1978 og dr. ing. samme sted med avhandlingen Behovsstyrt ventilasjon. Han var forsker ved SINTEF arkitektur og byggteknikk 1979–81, forsker og seniorforsker ved SINTEF varmeteknikk 1982–95; førsteamanuensis ved Høgskolen i Sør-Trøndelag 1995–2006 og professor ved Høgskolen i Oslo 2006 2012.
Drangsholt forsker særlig på ventilasjon og har arbeidet med smittespredning i sykehus ved ventilasjon av operasjonsstuer og spredning av brann i bygninger.


== Referanser ==


== Eksterne lenker ==
(no) Publikasjoner av Finn Drangsholt i forskningsdokumentasjonssystemet CRIStin
(no) Publikasjoner av Finn Drangsholt i BIBSYS